Пән: қазақ тілі

Топ: СЭГГ-119

Мерзімі: 23, 24.03.

**Сабақтың тақырыбы:** Мамандар дайындайтын факультеттер. Кейінді ықпал.

**Оқылым:**

Мамандық дегеніміз не? (Мамандық дегеніміз – адамның еңбек қызметінің түрі.)

* Мамандықты меңгеру үшін не қажет?  (Мамандықты меңгеру үшін арнайы білім керек. )
* Ауыл экономикасын көтеру үшін қандай мамандықтар қажет деп ойлайсыңдар?

(Ауылдың материалдық жағадайын жасау үшін кәсіпкерлер, жақсы мамандар керек.)

* Жақсы маман болу үшін нені үйрену керек? (Білікті маман болу үшін тәжірибе, білім қажет.)
* Адам өзің белгілі бір мамандыққа қашан, қалай дайындауы керек?

(Әр адам бала кезіннен армандаған мамандығына мектептен бастап дайындалу керек.)

**Сөздік жұмысы *Есте сақтаңдар!***

бейімділік – способность

тұрақты – стабильный

сұраныс – спрос

қалауына сүйену – поступать по своему желанию

зейінді – внимательный

үлес қосу – внести вклад

**Мәтінмен жұмыс**

Мамандық таңдау – өте жауапты іс. Мамандық таңдауда әр адам өзінің қызығушылығына, қабілетіне, бейімділігіне, қалауына сүйену керек.Сондай-ақ мамандығының 10-20 жылға дейін өз сұранысын жоғалтпауына көңіл бөледі. Бұл мамандықтарға деген бірқалыпты тұрақты сұраныс деп аталады. Халықтың сұранысы, қызығушылығы жойылмаған, кең тараған мамандықтарға дәрігер, мұғалім және құрылысшы мамандықтарын жатқызуға болады. Ал ең өзекті, қажетті мамандықтар қатарына жоғары технология, байланыс, коммуникация, әлеуметтік орта, экономиканы басқару мамандықтары және еңбек сұранысына қажетті жаңа мамандықтар жатады.

Қоғамның дамуына байланысты мамандық иелерінен жоғары кәсіби біліктілік, еңбек етуге деген сүйіспеншілік, қызығушылық, өз мамандығы бойынша біліктілігін арттыруға даяр болу талап етіледі. Дұрыс таңдалмаған мамандық тек мамандық иесіне ғана емес, қоғамға да кері әсерін тигізеді. Әлемде 40 мыңға жуық әртүрлі мамандықтар бар. Осы көп салалы мамандықтарға әрине, таңдау жасау оңай емес. Ең бастысы – адам еңбекке қабілетті, зейінді болуы қажет және оның мамандығы өскен ортаға маңызды, бағалы үлес қоса алатындай болуы шарт!

**Тыңдалым:**

Мәтін түсініп оқып, мәтін бойынша

сұрақтарға жауап беріңдер. **Ауызша**

**1-деңгей**

1. Ең өзекті, қажетті мамандықтар қатарына қандай жаңа мамандықтарды жатқызуға болады?

2. Қоғамның дамуына байланысты мамандық иелерінен неге даяр болуды талап қойылады?

3.Мамандық таңдауда ең басты болатын шарттарды атауға болады?

**ІІ – деңгей**

1.Мамандық таңдау қандай іс?

2 .Әлемде шамамен қанша мамандық түрлері бар?

3.Көп салалы мамандықтарға таңдау жасау оңай ма?

(Қарсылас топтар бір-бірінің сұрақтарына жауап береді.)

**Жазылым:**

***Функционалдық оқу сауаттылығына арналған тест тапсырмаларды орындау***

**І – деңгей**

1.Мәтін мазмұны бойынша сөйлемді толықтырыңыз

Мамандық таңдау – өте ............ іс.

а) қиын ә) жауапты б) оңай

2. Мәтінде сұраққа жауабы бар сұрақты таңдаңыз

а) Мамандық таңдауда әр адам неге сүйену керек?

б) Экономиканы басқару мамандықтары қандай қызмет түрлерін атқарады?

ә) Дәрігер қайда жұмыс істей алады?

3.Мәтінге сәйкес келмейтін ақпаратты таңдаңыз

а) мамандық таңдауда әр адам қалауына сүйену керек

ә) құрылысшы мамандығын кең тараған мамандықтарға жатқызуға болады

б) экономиканы басқару мамандықтары ең өзекті мамандықтар қатарына жатпайды

**ІІ –деңгей**

1.Мәтін мазмұны бойынша сөйлемді толықтырыңыз

Әлемде 40 мыңға ........... әртүрлі мамандықтар бар .

а) тарта ә) таман б) жуық

2. Мәтінде сұраққа жауабы бар сұрақты таңдаңыз

а) Дұрыс таңдалмаған мамандық неге кері әсерін тигізеді?

б) Құрылысшы қайда жұмыс жасайды ?

ә) Қандай жоғары оқу орындары сіздің қалаңызда бар?

3.Мәтінге сәйкес келмейтін ақпаратты таңдаңыз

а) адам мамандығы өскен ортаға маңызды болуы шарт

ә) көп салалы мамандықтарға таңдау жасау оңай болады

б) мамандық иелерінен жоғары кәсіби біліктілік талап етіледі

**Оқылым:**

**Мамандар дайындайтын университеттер**

**Әл-Фараби атындағы Қазақ ұлттық университеті** - бірінші болып мемлекеттік аттестациядан өткен және барлық мамандықтар мен дәрежелер бойынша білім кызметін жасайтын, Қазақстан Республикасындағы жоғары оқу орындар жүйесінің көшбасшысы болып табылады. 1934 жылы негізі қаланған университетте қазіргі таңда 7 ғылыми-зерттеу институты, 1 ғылыми-технологиялық парк, 5 институт, 30 әлеуметтік-гуманитарлық бағыттағы ғылыми орталық, 14 факультет, 62 кафедра және 7 департамент жұмыс істеуде.

**Е.Н.Гумилев атындағы Еуразия Ұлттық Университеті** - 1996 жылы құрылған бұл ұлттық университет Қазақстан Республикасының ең жас білім ордасы болып табылады. Оқу ордасында мамандарды даярлау сапасы ең жоғары стандарттарға сәйкес келеді, оның дәлелі ретінде университеттің халықаралық және республикалық рейтингтерге, мамандықтар бойынша халықаралық аккредиттеуге қатысуын ерекше атап өтуге болады.

**Қ.И.Сәтбаев атындағы Қазақ Ұлттық Техникалық Зерттеу Институты** - Қазақстан Республикасындағы құрылуы мен дамуы жағынан ең үлкен тарихы бар Қ.И. Сəтбаев атындағы Қазақ ұлттық техникалық зерттеу университеті – еліміздегі алдыңғы қатарлы Жоғары оқу орны болып саналады. Қазіргі кезде Университет құрамына 8 салалық институт, қашықтықтан білім беру институты жəне əскери-істер институты, Excellence PolyTech жоғарғы оқу орнынан кейнгі білім институты кіреді.. И. Сәтбаев атындағы ұлттық техникалық зерттеу университетінде білім беру қызметін 7 салалық институт, халықаралық оқу орнынан кейінгі жоғарғы білім беру “Excellence PolyTech” институты, қашықтықта

**Алматы Технологиялық Университеті** - 1996 ж. ҚР Білім Министірінің қаулысымен Алматы Технологиялық Институты болып қайта құрылды. Институттың 5 факультет, 23 кафедрасында 23 ғылым докторы дәріс береді. Күндізгі және сырттай оқытатын бөлімдерде 4 мың студент оқиды. Институттың 3 оқу ғимараты, жатақханалары, кітапхана, шағын-диірмен, наубайхана, тігін цехы, ауданы 25 га қосалқы шаруашылығы бар. Негізі қаланғалы бері 15 мыңға жуық инженер-технолог, инженер-экономист, инженер-механик бітіріп шықты. Инситуттың ғылыми-зерттеу жұмыстары азық-түлік өндірісі мен жеңіл өнеркәсіп технологиясы, биотехнология, хим. технология, өнеркәсіп экол., ауыл шаруашылығы өнімдерін сақтау мен өңдеу, машина мен аппараттар жасау салаларының мәселелерін шешуге арналған.н білім беру институты жүргізеді.

**Жазылым: (дәптерге жазу)**

**КЕЙІНДІ ЫҚПАЛ**

Сөз ішінде немесе сөздер аралығында кейінгі дыбыстың өзінен бұрынғы дыбысқа әсер етіп өзгертуін кейінді ықпал дейміз. Сөздің соңғы дыбысы қатаң п, қ, к болып, жалғанатын қосымша дауыстыдан басталса, олар ұяң сыңарларына (п-б, к-г, қ-ғ болып) айналады, кейде п дыбысы у-ға айналады. Мысалы:- күрек — күрегі, доп — добы, тарақ — тарағы, тап — таба, тауып — (тапып емес). Кейінді ықпалдың жазуда ескерілмейтін түрі де бар: а) Сөздің соңғы дыбысы н болса, жалғанатын қосымшалар қ, ғ, г, б, п дыбыстарынан басталғанда, н өзгеріп ң не м болып айтылады, бірақ жазғанда түбірі сақталады. Осылайша дауыссыздардың үндесуі біріккен сөздер мен сөз тіркестерінің арасыңца да болады. **КЕЙІНДІ ЫҚПАЛ** Сөз ішінде немесе сөздер аралығында кейінгі дыбыстың өзінен бұрынғы дыбысқа әсер етіп өзгертуін кейінді ықпал дейміз. Сөздің соңғы дыбысы қатаң п, қ, к болып, жалғанатын қосымша дауыстыдан басталса, олар ұяң сыңарларына (п-б, к-г, қ-ғ болып) айналады, кейде п дыбысы у-ға айналады. Мысалы:- күрек — күрегі, доп — добы, тарақ — тарағы, тап — таба, тауып — (тапып емес). Кейінді ықпалдың жазуда ескерілмейтін түрі де бар: а) Сөздің соңғы дыбысы н болса, жалғанатын қосымшалар қ, ғ, г, б, п дыбыстарынан басталғанда, н өзгеріп ң не м болып айтылады, бірақ жазғанда түбірі сақталады. Осылайша дауыссыздардың үндесуі біріккен сөздер мен сөз тіркестерінің арасыңца да болады.

**Білім талабы:** 1. Ережені білу.

2. Мамандар дайындайтын университеттер

[*manabaeva\_saule@mail.ru*](mailto:manabaeva_saule@mail.ru)

[*ms.nur89@mail.ru*](mailto:ms.nur89@mail.ru)